SYNTEC จ่ายปันผล 0.09 บ./หุ้น XD 9 พ.ค.นี้
SYNTEC จ่ายปันผล 0.09 บ./หุ้น XD 9 พ.ค.นี้ เคาะวันจ่าย 24 พ.ค.62
14 มี.ค. 2562

บริษัท ซินเท็ค คอนสตรัคชั่น จำกัด (มหาชน) หรือ SYNTEC ประกาศปันผลงวดดำเนินงานวันที่ 1 ก.ค.61 ถึงวันที่ 31 ธ.ค.61 เป็นเงินสด 0.09 บาท กำหนดขึ้นเครื่องหมาย XD วันที่ 9 พ.ค.62 และกำหนดจ่ายเงินปันผล 24 พ.ค.62
อนึ่ง อนุมัติจ่ายเงินปันผลสำหรับผลประกอบการของบริษัทงวด 12 เดือน ตั้งแต่วันที่ 1 มกราคม – 31 ธันวาคม 2561 ให้แก่ผู้ถือหุ้น 1,600,000,000 หุ้น ในอัตราหุ้นละ 0.13 บาท (สิบสามสตางค์) คิดเป็นจำนวนเงินทั้งสิ้น 208,000,000 บาท ซึ่งได้จ่ายปันผลระหว่างกาลไปแล้วสำหรับงวด 1 มกราคม – 30 มิถุนายน 2561 ในอัตราหุ้นละ 0.04 บาท (สี่สตางค์) คิดเป็นจำนวนเงินทั้งสิ้น 64,000,000 บาท เมื่อวันที่ 7 กันยายน 2561
อีกทั้ง จะจ่ายเงินปันผลสำหรับงวด 1 กรกฎาคม – 31 ธันวาคม 2561 ในอัตราหุ้นละ 0.09 บาท (เก้าสตางค์) คิดเป็นจำนวนเงินทั้งสิ้น 144,000,000 บาท โดยกำหนดรายชื่อผู้ถือหุ้นที่มีสิทธิได้รับเงินปันผลในวันที่ 10 พฤษภาคม 2562 (Record Date) และกำหนดจ่ายเงินปันผลให้แก่ผู้ถือหุ้นในวันที่ 24 พฤษภาคม 2562